
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 108 

~ ' — — 17 Φεβρουάριου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη του αρχαιολογικού χώρου του Κούνδουρου 

της νήσου Κέας. 

Θεσμοθέτηση Ζώνης Α απολύτου προστασίας, αδό- 
μητης, στον αρχαιολογικό χώρο Καρθαία νήσου 

Κέας. 

Ανάκληση της Υ.Α. ΥΠΠΟ/ΔΙΛΑΠ/Γ/479/14207/15.3.96 
(ΦΕΚ 213/Β/2.4.96), με την οποία χαρακτηρίστηκε 
ως ιστορικό διατηρητέο μνημείο, το κτίριο ιδιοκτ. 
Ιωάννη και Βασιλικής Παντελή στη Δορβίτσα Ναυ- 
πακτίας. 


ΑΠΟΦΑΣΕΙ Σ 

Αοιθ. ΥΠΠΟ/ΑΡΧ/Α1/Φ43/5207/213 (1) 

Κήρυξη του αρχαιολογικού χώρου του Κούνδουρου της 
νήσου Κέας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) «Κυ¬ 
βέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90). 

3. Τις διατάξεις του Κ.Ν. 5351/32 «Περί Αρχαιοτήτων». 


4. ΤοΝ. 1127/81 (ΦΕΚ 32/Α/81) «Περί κυρώσεως της εις 
Λονδίνον,τηνθη Μαΐου 1969 υπογραφείσης Ευρωπαϊκής 
Συμβάσεως δια την προστασίαν της αρχαιολογικής κλη¬ 
ρονομιάς». 

5. Την ομόφωνη γνωμοδότηση του Τοπικού Συμβουλίου 
Μνημείων Νήσων, όπως διατυπώθηκε στην αρ. 7/24.8.98 
Συνεδρία του, αποφασίζουμε: 

Κηρύσσεται ως αρχαιολογικός χώρος η θέση «Κούν- 
δουρος» στη νήσο Κέα, μεταξύ των ακρωτηρίων Ταρσανά 
και Μακρυπούντα, όπως αυτή οριοθετείται στο χάρτη κλί¬ 
μακας 1:5000 της Γ.Υ.Σ. που συνοδεύει την παρούσα α¬ 
πόφαση. 

Η κήρυξη γίνεται για την αποτελεσματικότερη προστα¬ 
σία των εντοπισμένων στη θέση αυτή αρχαιοτήτων και συ¬ 
γκεκριμένα του αρχαίου πύργου ελληνιστικών χρόνων 
που είναι ορατός από την ακρόπολη της αρχαίας Ποιήεσ- 
σας, τον πύργο του Τούρκου και το φάρο ή παρατηρητή¬ 
ριο στο λόφο του Λιπαρού (Αβύθου). 

Ο αρχαιολογικός χώρος περικλείεται από την πολυγω¬ 
νική γραμμή 1,2,3 8,9 και 1. Τα σημεία που οριοθετούν 

τον κηρυσσόμενο αρχαιολογικό χώρο αντιστοιχούν στα 
ζεύγη συντεταγμένων που παρατίθενται στο συνημμένο 
πίνακα συντεταγμένων. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Φεβρουάριου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρίθ. ΥΠΠΟ/ΑΡΧ/Α1/Φ01/5171/217 (2) 

Θεσμοθέτηση Ζώνης Α απολύτου προστασίας, αδόμη- 

της, στον αρχαιολογικό χώρο Καρθαία νήσου Κέας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90). 

3. Τις διατάξεις του Κ.Ν. 5351/32 «Περί Αρχαιοτήτων». 

4. ΤοΝ. 1127/81 (ΦΕΚ 32/Α/81) «Περί κυρώσεως της εις 
Λονδίνον, την 6η Μαΐου 1969 υπογραφείσης Ευρωπαϊκής 
Συμβάσεως δια την προστασίαν της αρχαιολογικής κλη¬ 
ρονομιάς». 

5. Το Ν. 1892/90 (ΦΕΚ 101/Α/31.7.90, κεφ. ΙΔ, άρθροθΐ 
«Ρυθμίσεις αρμοδιότητος Υπουργείου Πολιτισμού». 

6. Την υπουργική απόφση αρ. 4897/17.4.62 (ΦΕΚ 
149/28.4.62) περί κηρύξεως της αρχαίας πόλεως Καρθαί- 
ας, την αρ. πρωτ. ΥΠΠΟ/ΑΡΧ/Α1/45225/2155/20.11.90 
(ΦΕΚ 822/Β/28.12.90) περί επαναπροσδιορισμού των ο¬ 
ρίων του κηρυγμένου αρχαιολογικού χώρου της Καρθαί- 
ας, καθώς και ττιν υπ’ αρ. πρωτ. ΥΠΠΟ/ΑΡΧ/Α1/Φ43/ 
20956/1288/6.5.98 υπουργική απόφαση (ΦΕΚ 536/Β/ 

1.6.98) περί επαναπροσδιορισμού των ορίων του κηρυγ¬ 
μένου αρχ/κού χώρου της Καρθαίας. 

7. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αρ. 
45/30.9.97 Συνεδρία του, αποφασίζουμε: 

Για την αποτελεσματικότερη προστασία και ανάδειξη 
του σημανπκότατου κηρυγμένου, με την υπ’ αριθ. πρωτ. 
ΥΠ ΠΟ/ΑΡΧ/Α1 /Φ43/20956/1288/6.5.98 Υ.Α. (ΦΕΚ 536/Β/ 

1.6.98) , αρχαιολογικού χώρου της αρχαίας πόλεως Καρ¬ 
θαίας της νήσου Κέας, καθορίζεται Ζώνη Α απολύτου 
προστασίας, αδόμητης, όπως παρακάτω: 

Ζώνη Α απολύτου προστασίας, αδόμητη 

Καθορίζεται ως αδόμητη ζώνη Α απολύτου προστασίας 
η περιοχή η οποία οριοθετείται στο χάρτη κλίμακας 
1:5.000, που συνοδεύει την παρούσα απόφαση, από την 

πολυγωνική γραμμή που ενώνει τα σημεία 1,2,3,4,5. 

50, ακτογραμμή, 1. 

Στην οριοθετημένη αυτή ζώνη καθορίζονται οι εξής 
χρήσεις γης: 


Απαγορεύεται οποιαδήποτε αλλοίωση του εδάφους, η 
δόμηση, καθώς και οποιαδήποτε κατασκευή (π.χ. αποθή¬ 
κες, θερμοκήπια, δεξαμενές, αντλιοστάσια κ.λπ.) για την 
οποία απαιτείται ή δεν απαιτείται έγκριση της αρμόδιας 
πολεοδομικής αρχής. 

Απαγορεύεται η ίδρυση και λειτουργία λατομικών μο¬ 
νάδων, καθώς και η διάνοιξη νέων οδών, επιτρεπομένης 
μόνο της συντήρησης, χωρίς οποιαδήποτε διαπλάτυνση 
ή ασφαλτόστρωση των υφισταμένων οδών, κατόπιν ε- 
γκρίσεως της αρμόδιας Α’ ΕΠΚΑ. 

Όπου υπάρχουν δασικές εκτάσεις αυτές θα διατηρή¬ 
σουν το δασικό χαρακτήρα τους. 

Όπου υπάρχουν γεωργικές εκτάσεις επιτρέπονται μό¬ 
νο οι ανοικτές καλλιέργειες, καθώς και τα απλά (με δί¬ 
κτυο) επιφανειακά έργα άρδευσης. 

Επιτρέπεται επίσης η άσκηση της κτηνοτροφίας και της 
μελισσοκομίας. 

Των νομίμως υφισταμένων κτισμάτων επιτρέπεται μόνο 
η συντήρηση και η επισκευή για λόγους χρήσης και υγιει¬ 
νής, απαγορευμένης οποιοσδήποτε επέκτασης (καθ' ύ¬ 
ψος ή κατ’ έκταση), συμπεριλαμβανομένων και των πα¬ 
λαιών μικρών αγροπκών κτισμάτων. 

Όλες οι προαναφερόμενες δραστηριότητες επιτρέπο¬ 
νται μόνο εφόσον έχουν την προηγούμενη έγκριση της 
αρμόδιας αρχαιολογικής Υπηρεσίας του ΥΠ.ΠΟ (Α' ΕΠ¬ 
ΚΑ) και την επίβλεψη όλων των συναρμόδιων Εφορειών 
Αρχαιοτήτων. 

Ως προς τα αυθαίρετα κτίσματα, τα οποία εντός αρχαι¬ 
ολογικού χώρου ουδέποτε νομιμοποιούνται, αλλά υπο¬ 
χρεωτικά κατεδαφίζονται κατά τις κείμενες διατάξεις 
(Κ.Ν. 5351/32 «Περί αρχαιοτήτων» άρθρα 50 και 52, Ν. 
1337/83, ΦΕΚ 33/Α714.3.83 «Επέκταση των πολεοδομι- 
κών σχεδίων, οικιστική ανάπτυξη και σχετικές ρυθμίσεις», 
άρθρα 15, παράγρ. 2στ, 16 παράγρ. 2 και 17παράγρ. 1). 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Φεβρουάριου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΔΙΛΑΠ/Γ/4636 (3) 

Ανάκληση της Υ.Α. ΥΠΠΟ/ΔΙΛΑΠ/Γ/479/14207/15.3.96 
(ΦΕΚ 213/Β/2.4.96), με την οποία χαρακτηρίστηκε ως 
ιστορικό διατηρητέο μνημείο, το κτίριο ιδιοκτ. Ιωάννη 
και Βασιλικής Παντελή στη Δορβίτσα Ναυπακτίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β. Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ. Του Ν. 1469/50 «περί προστασίας ειδικής κατηγορίας 
οικοδομημάτων» και έργων τέχνης μεταγενεστέρων του 
1830». 

δ. Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε. Του Π.Δ. 941/77 «περί Οργανισμού του ΥΠΠΕ». 

ζ. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την υπουργική απόφαση ΥΠΠΟ/ΓΝΟΣ/57631/ 
21.11.97 (ΦΕΚ 1080/τ.β./5.12.97 με την οποία τροποποιεί¬ 
ται η παρ. 8 του άρθρου 6 της ΥΑ ΥΠΠΟ/ΓΝΟΣ/49095/ 
30.10.91 (ΦΕΚ 987/Β/28.11.91) περί μεταβίβασης αρμο¬ 
διοτήτων Υπουργού και δικαιώματος υπογραφής «Με ε¬ 


ντολή Υπουργού» στους Γεν. Γραμματείς, Γεν. Δ/ντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠΠΟ. 

3. Την Υ.Α. ΥΠΟ/ΔΙΛΑΠ/Γ/479/14207/15.3.96, με την ο¬ 
ποία χαρακτηρίστηκε ως ιστορικό διατηρητέο μνημείο το 
κτίριο ιδιοκτ. Ιωάννη και Βασιλικής Παντελή στη Δορβίτσα 
Ναυπακτίας. 

4. Την από 24/6-97 Έκθεση αυτοψίας της Δ.Π.Κ.Ν.Μ., 
καθώς και την εισήγηση της Δ/νσης Λαϊκού Πολιτισμού, 
Τμήμα Νεωτέρων Μνημείων. 

5. Την ομόφωνη γνωμοδότηση του Κεντρικού Συμβου¬ 
λίου Νεωτέρω Μνημείων με αριθμ. 24/12.10.98, αποφασί¬ 
ζουμε: 

Ανακαλούμε την παραπάνω με αριθμ. ΥΠΠΟ/ΔΙΛΑΠ/Γ/ 
14207/479/15.3.96 (ΦΕΚ 213/Β/2.4.96) απόφαση, με την 
οποία χαρακτηρίσθηκε ως ιστορικό διατηρητέο μνημείο 
το κτίριο ιδιοκτησίας Ιωάννη και Βασιλικής Παντελή στη 
Δορβίτσα Ναυπακτίας, γιατί έχει υποστεί σημαντικές 
φθορές και αλλοιώσεις δεν παρουσιάζει πλέον αρχιτε¬ 
κτονικό ενδιαφέρον και κατά συνέπεια δεν συγκεντρώνει 
τα στοιχεία εκείνα που ορίζουν οι διατάξεις του Ν. 
1469/50. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Φεβρουάριου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


